Strandhuis KO 8 - "Dwarswegstrandoord"
Strandhuis KO 8
Strandhuis KO 8 Dwarswegstrandoord
Strandhuis KO 08 Dwarswegstrandoord
Seefront Huis KO8 Voor Aansig
Slaapkamer 2: 1 x Dubbelbed
Slaapkamer 3: 2 x Enkelbeddens
Slaapkamer 4: 1 x Stapelbed
2 Badkamers elk met 'n stort en toilet
Kombuis met oond
Beskrywing van Strandhuis KO 8
Die eenheid is op die seefront geleë en het 4 slaapkamers. Die hoofslaapkamer asook die ander see-uitsig kamer beskik oor 'n dubbelbed, die derde kamer het 2 enkelbeddens en die vierde slaapkamer is ingerig met 'n stapelbed. Al die kamers het ingeboude kaste en linne word voorsien. Skoon linne word ongeveer elke 7 dae verskaf vir kliënte wat langer as 7 dae bly.
Hierdie eenheid het 2 badkamers, elk met 'n stort en toilet.
Die kombuis is toegerus met 'n induksieplaat, oond, kookgerei, eetgerei, asook 'n ketel, broodrooster, mikrogolfoond, yskas met 'n vriesgedeelte bo en die beste van alles: 'n skottelgoedwasser. 'n Vadoek, en skottelgoedwaslappie word voorsien, asook 2 skottelgoedwasser tablette. Bring asseblief u eie ekstras saam.
Daar is 'n lieflike groot stoep wat oor die see en Mosselbaai uitkyk, met 'n geboude braai aan die ooste kant. Die hele stoep en braai is onder 'n afdak, met 'n lekker tafel en stoele om heerlik buite te eet en te kuier.
Daar is ook 4 gemakstoele om in te sit en lees of net te ontspan terwyl jy die asemrowende uitsig van see en strand geniet.